Stol tennisi 2024-yilgi Yozgi Olimpiada oʻyinlarida
Parijdagi 2024-yilgi Yozgi Olimpiada oʻyinlarida stol tennisi musobaqalari 27-iyuldan 10-avgustga qadar Parij Expo Porte de Versailles koʻrgazma va konferensiya markazida oʻtkazilishi rejalashtirilgan. Erkaklar va ayollar oʻrtasida teng taqsimlangan jami 172 nafar stol tennischilar ushbu oʻyinlarda beshta yoʻnalish boʻyicha medallar uchun (erkaklar oʻrtasida yakkalik, ayollar oʻrtasida yakkalik, erkaklar oʻrtasida jamoaviy, ayollar oʻrtasida jamoaviy va aralash bahslar) kurash olib boradilar. Avvalgi Yozgi Olimpiada oʻyinlarida ham aynan ushbu tartibdan foydalanilgan. 2020-yilgi Yozgi Olimpiada oʻyinlari dasturidan ilk bor oʻrin olgan aralash juftlik musobaqalari muvaffaqiyatli tarzda oʻtkazilganidan soʻng, bu yoʻnalish ikkinchi marotaba Yozgi Olimpiada oʻyinlarining stol tennisi dasturida saqlanib qoldi.